paragraph_text: Druga bitka kod Bull Runa, također poznata i kao druga bitka za Manassas vođena je krajem kolovoza 1862. tijekom Američkog građanskog rata. Bio je to vrhunac ofenzivne kampanje koju je započela konfederalna Vojska Sjeverne Virginije pod zapovjedništvom generala Roberta Edwarda Leeja protiv unionističke Vojske Virginije pod zapovjedništvom generala Johna Popea.